Vilniaus KK Akademija

Vilniaus „KK Akademija“ – krepšinio klubas iš Vilniaus, žaidęs Nacionalinėje krepšinio lygoje 2004–2013 metais. Šarūno Marčiulionio krepšinio akademijos klubas buvo įsteigtas 2004 m. kaip sportinės veiklos ir socialinis projektas, skirtas visapusiam jaunųjų krepšinio talentų ugdymui. „Mūsų uždaviniai yra ilgalaikiai, – tuomet kalbėjo klubo valdybos pirmininkas Šarūnas Marčiulionis. – Svarbiausias jų – efektyviai pasinaudojus akademijos resursais, perspektyviausiam jaunimui sudaryti sąlygas tobulėti bei padėti įsitvirtinti profesionalaus krepšinio pasaulyje“.

Istorija 
Aukščiausias klubo pasiekimas – debiutiniame (2005–2006 m.) NKL čempionate iškovotas nugalėtojų titulas. Vėliau „marčiulioniukai“ antrojoje pagal pajėgumą šalies krepšinio lygoje tenkindavosi 5-8 vietomis. 2012–2013 m. sezone, surinkus pajėgią komandą, iškeltas tikslas patekti į finalinę NKL ketveriukę. Sezono pradžioje komandos vyr. treneris buvo Gintaras Kručkauskas (vyriausiojo trenerio poste pakeitęs Gvidoną Markevičių), trenerio asistentas Tomas Purlys, sezono eigoje treneriai buvo pakeisti - vyr. treneriu tapo Tomas Purlys, treneriu Matas Niparavičius. Klubo direktorius Juozas Tumėnas.

Klubo pavadinimų kaita 
 2004-2005 m. Vilniaus „Akademija-LTU“
 2005-2008 m. Vilniaus „Akademija-MRU“
 2008-2011 m. Vilniaus „KK Akademija“
 2011-2012 m. Vilniaus „Š.Marčiulionio Krepšinio Akademija“
 2012-2013 m. Vilniaus „Š.Marčiulionio KA / Twomenas“

Klubo pasiekimai 

 2004–2005 m. 8 vieta LKAL reguliariajame čempionate, laimėtos 28 varžybos, pralaimėtos 24; varžybose dėl trečiosios vietos 76:68 įveikta Klaipėdos „Nafta-Uni-Laivitė“.
 2005–2006 m. 1 vieta, NKL čempionė, finalo serijoje 3-1 įveikusi Klaipėdos „Nafta-Uni-Laivitė“ komandą.
 2006–2007 m. pateko tarp 4 geriausių komandų reguliariajame sezone; ketvirtfinalio serijoje 0-2 nusileido Šilutės „Šilutei“.
 2007–2008 m. 10 vieta reguliariajame sezone, laimėta 16 varžybų, pralaimėta 16; ketvirtfinalio serijoje 0-3 nusileido vicečempionei Palangos „Naglis-Adakris“ komandai; galutinėje įskaitoje 8 vieta.
 2008–2009 m. 5 vieta reguliariajame sezone, laimėtos 23 varžybos, pralaimėta 13; viso laimėtos 28 varžybos, pralaimėta 18; ketvirtfinalio serijoje 2-3 nusileido vicečempionei Pakruojo „Merestai“
 2009–2010 m. 9 vieta reguliariajame sezone, laimėta 12 varžybų, pralaimėta 18; viso laimėta 12 varžybų, pralaimėta 21; aštuntfinalio serijoje 0-3 nusileido vicečempionei Jonavos „SK Triobet Malsta“ komandai.
 2010–2011 m. 15 vieta reguliariajame sezone, laimėtos 7 varžybos, pralaimėta 21; antrame etape 10 vieta, laimėta 16 varžybų, pralaimėta 24; viso laimėta 17 varžybų, pralaimėta 26; aštuntfinalio serijoje 1-2 nusileido bronzos medalius laimėjusiai Klaipėdos „Nafta-Universitetas“ komandai.
 2011–2012 m. 12 vieta reguliariajame sezone, laimėtos 13 varžybų, pralaimėta 17; antrame etape 10 vieta, laimėtos 24 varžybos, pralaimėta 20; viso laimėtos 26 varžybos, pralaimėta 22; ketvirtfinalio serijoje 0-2 nusileido būsimiems čempionams Kauno „LKKA-Atletui“.
 2012–2013 m. reguliariajame sezone 19 pergalių, 15 pralaimėjimų; viso laimėta 19 varžybų, pralaimėta 17; aštuntfinalio serijoje 0-2 nusileido Vilniaus „Statybai“.

Klubo sudėtys (žaidėjai)

Klubo sudėtis 2004–2005 m. 
Žaidėjai: Gintaras Leonavičius, Alanas Dzeranovas, Tadas Šablinskas, Tomas Lisauskas, Tadas Stankevičius, Remigijus Deveika, Andrius Mackevičius, Martynas Girnius ir kiti.

Klubo sudėtis 2005–2006 m. 
Žaidėjai, žaidę dalį sezono: Gaudentas Puškorius, Rokas Jukonis . NKL čempionais tapo: Tadas Stankevičius (žaidžiantysis treneris), Gintaras Leonavičius, Jonathan Sanders, Janas Jurgo, Alanas Dzeranovas, Tomas Lisauskas, Levan Shengelia, Tadas Šablinskas, Andrius Montrimas, Remigijus Deveika, Tomas Steikūnas, Martynas Girnius, Simas Slabačiauskas, Vytautas Petkevičius.
Klubo vyr. treneris Gintaras Pocius. Klubo vadovė – Irma Žukauskaitė.

Klubo sudėtis 2006–2007 m. 
Žaidėjai: Gintaras Leonavičius, Tomas Lisauskas, Janas Jurgo, Alanas Dzeranovas, Martynas Girnius, Tomas Steikūnas, Martynas Girnius, Levan Shengelia, Arvydas Gydra, Kristijonas Gaška, Giedrius Giedra, Arūnas Pranevičius, Tadas Brazys, Danas Mačiukas, Mantas Kadzevičius (dalį sezono), Osvaldas Matulionis (dalį sezono), Alfredas Lukaševičius (dalį sezono), Šarūnas Sliesoraitis (dalį sezono). Klubo vyr. treneris Gintaras Pocius. Klubo vadovė – Irma Žukauskaitė.

Klubo sudėtis 2007–2008 m. 

Žaidėjai: Janas Jurgo, Tomas Lisauskas, Martynas Girnius, Arvydas Gydra, Giedrius Giedra, Kristijonas Gaška, Osvaldas Matulionis, Gediminas Bertašius, Levan Shengelia, Tomas Purlys, Šarūnas Sliesoraitis, Augustas Pečiukevičius, Mantas Kadzevičius. Klubo vyr. treneris Gintaras Pocius.

Klubo sudėtis 2008–2009 m. 

Žaidėjai: #4 Martynas Girnius, #5 Alfredas Lukaševičius (dalį sezono), #5 Linas Valatkevičius (dalį sezono), #7 Gediminas Bertašius, #9 Dovydas Redikas, #10 Rokas Jukonis, #11 Levan Shengelia (dalį sezono), #12 Augustas Pečiukevičius, #13 Arvydas Gydra, #14 Šarūnas Sliesoraitis, #15 Mantas Kadzevičius, #16 Jevgenij Larin (dalį sezono), #17 Edvinas Jezukevičius, #18 Evaldas Aniulis, #20 Osvaldas Matulionis, #22 Julius Pečiulevičius (dalį sezono). Klubo vyr. treneris Gintaras Pocius, treneris Rolandas Penikas. Klubo direktorė Raimonda Rutkauskaitė.

Klubo sudėtis 2009–2010 m. 

Žaidėjai: #4 Rokas Jukonis, #5 Dovydas Redikas, #6 Karolis Alekna, #9 Tomas Lekūnas, #11 Edvinas Jezukevičius, #12 Paulius Leščinskas, #13 Arvydas Gydra, #14 Šarūnas Sliesoraitis (dalį sezono), #15 Egidijus Mockevičius, #16 Paulius Naraškevičius (dalį sezono), #18 Evaldas Aniulis, #19 Denis Krestinin, #20 Augustinas Jankaitis, #22 Julius Pečiulevičius (dalį sezono), #23 Žygimantas Šeštokas (dalį sezono), #24 Osvaldas Olisevičius (dalį sezono). Sezoną pradėjo klubo vyr. treneris Gintaras Pocius, treneris Rolandas Penikas; sezono eigoje - 2010 m. vasarį - juos pakeitė vyr. treneris Egidijus Ženevičius. Klubo direktorė Raimonda Rutkauskaitė.

Klubo sudėtis 2010–2011 m. 

Žaidėjai: #4 Laurynas Kirlys (dalį sezono), #4 Paulius Naraškevičius (dalį sezono), #5 Simonas Lekys, #6 Karolis Alekna, #7 Martynas Paliukėnas, #8 Egidijus Mockevičius, #9 Tomas Lekūnas, #10 Rokas Jukonis, #11 Martynas Šatas (dalį sezono), #11 Denis Krestinin (dalį sezono), #12 Tomas Purlys (dalį sezono), #12 Paulius Leščinskas (dalį sezono), #13 Osvaldas Olisevičius, #14 Edgaras Sosnovskis, #15 Tautvydas Pipiras (dalį sezono), #15 Elonas Penikas (dalį sezono), #15 Edgaras Zinevičius (dalį sezono), #16 Janas Jurgo (dalį sezono), #16 Justas Armalis (dalį sezono), #17 Augustinas Jankaitis.

Klubo sudėtis 2011–2012 m. 

Žaidėjai: #4 Paulius Naraškevičius; #5 Tomas Lekūnas; #8 Tautvydas Pipiras (dalį sezono); #9 Giedrius Kulbis (dalį sezono); #9 Marius Pociukonis (dalį sezono); #11 Augustinas Jankaitis; #12 Rokas Jukonis (dalį sezono); #12 Nerijus Varnelis (dalį sezono); #12 Matas Niparavičius (dalį sezono); #13 Osvaldas Olisevičius; #14 Vaidas Trepočka; #15 Egidijus Mockevičius; #16 Tomas Keršis (dalį sezono); #16 Robertas Bitinas (dalį sezono); #17 Edvinas Šeškus (dalį sezono); #17 Elonas Penikas (dalį sezono); #19 Denis Krestinin; #21 Martynas Paliukėnas (dalį sezono); #23 Motiejus Dailydė (dalį sezono); #23 Jonas Elvikis.

Komandos vyr. treneris Gintaras Pocius, treneris Rolandas Penikas. Juos sezono eigoje pakeitė vyr. treneris Gvidonas Markevičius ir treneris Gintaras Šavela.

Klubo sudėtis 2012–2013 m. 
Su klubu sutartis turintys Tautvydas Jodelis, Paulius Naraškevičius ir Motiejus Dailydė paskolinti RKL komandai "KK Trakai".

Dalį sezono žaidė:  #8  Paulius Leščinskas, #7  Tomas Lekūnas, #19  Denis Krestinin, #10  Arvydas Gydra.

Buvę treneriai 
 
 
 
 Gintaras Pocius;
 Egidijus Ženevičius;
 Gvidonas Markevičius;
 Gintaras Kručkauskas.

Įdomūs faktai 
 Klubas per istoriją yra turėjęs kelis legionierius: 2005–2006 m. sezone – Jonathan Sanders (), kuris tapo ir to sezono NKL Žvaigždžių dienos Rytų komandos naudingiausiu žaidėju; nuo 2005 iki 2008 m. – Levan Shengelia (); 2008–2009 m. sezone – Jevgenij Larin ().
 Buvęs ilgametis klubo vyr. treneris Gintaras Pocius yra krepšininko Martyno Pociaus tėvas.
 Klubo žaidėjai yra pasiekę ryškių pergalių ir su nacionalinėmis krepšinio rinktinėmis:

 
 Klubui kelis kartus teko žaisti net tris pratęsimus vienose varžybose. 2006–2007 m. sezone „Akademija-MRU“ komandai 2007 m. vasario 1 d. teko žaisti tris pratęsimus varžybose su kita sostinės komanda Vilniaus „KM-SSK Perlu“ – tąkart priešininkai buvo stipresni 108:99. Taip pat „KK Akademija“ komanda žaidė tris pratęsimus 2008–2009 m. sezone, 2008 m. gruodžio 19 d. varžybose su Kauno „LKKA-Atletu“ ir šiose varžybose teko pripažinti priešininkų pranašumą 103:102.
 Net 59 taškų skirtumu „KK Akademija“ komanda yra laimėjusi varžybas 2009 m. vasario 27 d. prieš Alytaus „Alytus/Alramsta“ komandą - 112:53. Didžiausias pralaimėjimas - 61 taško skirtumu, rezultatu 59:120 - buvo 2010 m. gruodžio 10 d. varžybose prieš Pasvalio „Pieno žvaigždes“.
 2010–2011 m. sezonas buvo kontrastiškiausias klubo istorijoje: sezono pradžioje buvo patirti net 6 pralaimėjimai iš eilės (nuo lapkričio 19 d. iki gruodžio 10 d.), o sezono pabaigoje komanda padovanojo gerbėjams 7 pergales iš eilės (nuo vasario 19 d. iki kovo 18 d.).
 2011–2012 m. sezone NKL atkrintamosiose varžybose Mažeikiuose su Mažeikių „Mažeikiais“ „Š. Marčiulionio krepšinio akademijos“ žaidėjas Egidijus Mockevičius galingu dėjimu sutrupino krepšinio lentą.  Nesugebėjus pakeisti lentos, Mažeikių „Mažeikiai“ gavo baudą ir varžybos buvo peržaistos vilniečių aikštėje.
 2012-2013 m. sezone „Š. Marčiulionio krepšinio akademijos-Twomeno“ žaidėjas Robertas Bitinas per varžybas Plungėje su Plungės „Olimpu“ 2012 m. gruodžio 7 d. pelnė 46 taškus.

Šaltiniai

Nuorodos 
 Šarūno Marčiulionio krepšinio akademijos klubo tinklalapis
 NKL informacija apie klubą 
 basketnews.lt informacija apie klubą
 Interviu su treneriu Gintaru Pociumi 2006 m.
 Interviu su KK Akademija direktore 2009 m.
 Š. Marčiulionio krepšinio akademijos klubo pristatymas 2011 m.
 Interviu su klubo direktoriumi Juozu Tumėnu 2012 m.

Vilniaus krepšinio klubai